烏杜治做手術收咧 緣盡歐國盃
2024年04月21日 22:00
東網電視
更多新聞短片
烏杜治已成熱刺必然正選。(Getty Images)
熱刺右閘烏杜治周六(21日)喺社交網宣布,佢日前進行手術根治傷患,今季將會提早收咧。呢位意大利國腳未有透露傷勢詳情,不過消息指佢將會缺陣3個月,意味夏天嘅歐國盃決賽周亦唔能夠參加。
21歲嘅烏杜治今季係熱刺左閘必然正選,表現出色亦入選意大利國家隊,佢對上7場聯賽都踢足90分鐘,未見有受傷情況,但佢周六喺社交網貼出自己喺醫院嘅相片,留言表示:「傷患令我今個賽季提早完結,感激所有人今季對我嘅支持。」
由於熱刺今個星期未有賽事,所以領隊普斯迪高路冇安排記者會,球會亦冇公布烏杜治嘅傷勢情況。據權威記者Fabrizio Romano消息,熱刺預計烏杜治要休息3個月時間,難以代表意大利出戰歐國盃決賽周。